Santa María dera Noguera - Biquipedia, a enziclopedia libre

# Santa María dera Noguera

### De Biquipedia

Santa María dera Noguera
O lugar de Santa María dera Noguera ó dera Nueu.
Comunidat autonoma | Aragón
Probinzia | Uesca
Redolada | Sobrarbe
Codigo postal | 22348
Monezipio | Barcabo
Altaria | 854 m.
Distanzia | 80 km ent'á Uesca 12 Km ent'á Barcabo 23 Km enta l'Aínsa
Poblazión | 8 ab. (2005)

Ista fuella ye escrita en baixo sobrarbés.

Santa María dera Noguera u Santa María dera Nueu (Santa María de la Nuez en castellán) ye un lugar d'o monezipio de Barcabo, en Sobrarbe (Uesca). A suya poblazión yera de 8 abitants en a zaguera rezensada que se-i fazió.

Á más d'o lugar, se-i alza ro monastirio-santuario de ra santa de ra noguera, d'o sieglo XVI, zentro esperitual d'as tierras d'o Biello Sobrarbe.

Diz a falordia que una imachen de ra birchen María, que alzaba una rameta berda cargada de frutas en a suya mano, se trobó á ro corazón d'una biella noguera á iste lugar, en o momento de sarrallar l'arbol. O miraglo ganó prou afeuzión d'entre ras chenz d'a redolada que se construyó l'autual santuario ta abrigar ra figureta.

A talla orichinal d'ista birchen, d'o sieglo XVI estió expoliada en a Guerra Zebil, e en a suya bez, ne ye autualment una talla moderna en sustituzión.

O santuario de Santa María dera Noguera.

## [Editar] Fiastas

- 30 de mayo; Fiasta Mayor, fendo honor ta ra Birchen de ra Noguera, fa-se á más una romería d'os lugars d'a redolada.

- Día lunes de Pentecostés (chunio); romería ent'o santuario dende atros lugars d'a redolada.

Retrieved from "http://an.wikipedia.org../../../s/a/n/Santa_Mar%C3%ADa_dera_Noguera_0536.html"

Categorías: Articlos en Sobrarbe | Lugars de Uesca | Lugars de Sobrarbe

##### Views

- Articlo
- Descusión
- Current revision

##### Rechirar